मृतकों की संख्या फिर 288 हुई, 4 दिन बाद कोरोमंडल एक्सप्रेस हादसे वाली जगह से गुजरी
Odisha Balasore Train Accident Latest News Update: Yesvantpur-Howrah Duronto Express and Kolkata-Chennai Coromandel Express  Latest Updates, Photos, and Videos  पश्चिम बंगाल की CM ममता बनर्जी मंगलवार को ओडिशा के कटक और भुवनेश्वर के अस्पतालों में तीन ट्रेन दुर्घटना में घायल हुए लोगों से मिलने जा सकती हैं
सीबीआई (CBI) ने बालासोर ट्रेन हादसे में केस दर्ज कर जांच शुरू कर दी है। प्रोसेस के अनुसार, CBI ने स्थानीय पुलिस में दर्ज FIR पर फिर से केस दर्ज किया। अब एजेंसी अपनी जांच के बाद चार्जशीट और FIR में नाम जोड़ या हटा सकेगी।
CBI की 10 सदस्यीय टीम ने मंगलवार को हादसे वाली जगह का दौरा किया।
बहानगर बाजार स्टेशन के पास शालीमार-चेन्नई कोरोमंडल एक्सप्रेस के ट्रिपल ट्रेन हादसे के चार दिन बाद मंगलवार को चेन्नई से डाउन ट्रेन 30 किमी प्रति घंटे की रफ्तार से दुर्घटना स्थल से गुजरी। जैसे ही ट्रेन गुजरी, बड़ी संख्या में लोग ट्रेन को देखने पहुंचे। उधर, दक्षिण पूर्व रेलवे के CPRO आदित्य कुमार चौधरी ने बताया कि कोरोमंडल एक्सप्रेस कल (7 जून) से अपने निर्धारित दोपहर 3:20 बजे ही शालीमार से चलेगी।
ओडिशा सरकार ने मृतक संख्या फिर 288 की 
ओडिशा सरकार ने मंगलवार को बालासोर ट्रेन हादसे में मरने वालों की संख्या को संशोधित कर 288 कर दिया। मुख्य सचिव पीके जेना ने कहा, सोमवार तक 275 मौतों की पुष्टि की गई थी। शवों के सत्यापन के बाद यह आंकड़ा 288 हो गया था।
जेना ने कहा कि अब तक कुल 288 में से 205 शवों की पहचान कर उनके परिजनों को सौंप दिया गया है। बाकी 83 शवों को पहचान के लिए एम्स-भुवनेश्वर और अन्य अस्पतालों में रखा गया है। 
DRM भुवनेश्वर रिंकेश रॉय ने मंगलवार को बताया कि घायल 1100 लोगों में से 900 को इलाज के बाद छुट्टी दे दी गई। राज्य के विभिन्न अस्पतालों में करीब 200 लोगों का इलाज चल रहा है।
70 से अधिक ट्रेनें गुजरीं
​​​​​​​रविवार की रात अप और डाउन दोनों ट्रैक बहाल होने के बाद से अब तक वंदे भारत एक्सप्रेस सहित 70 से अधिक ट्रेनें बहनगा बाजार स्टेशन से गुजर चुकी हैं।
रेलवे ने दुर्घटना में प्रभावित लोगों के परिवारों की मदद के लिए ओडिशा सरकार के साथ मिलकर ऑनलाइन लिंक rcodisha.nic.in, www.bmc.gov.in जारी किए हैं।
इनमें मृतकों की तस्वीरें और तमाम अस्पतालों में भर्ती यात्रियों की लिस्ट दी गई है। BMC की ओर से जारी हेल्पलाइन नंबर 1929 पर अब तक 200 से ज्यादा फोन आ चुके हैं। शवों की पहचान कर उन्हें परिजनों को सौंपा जा रहा है।
रेलवे ने सिस्टम सुधार का आदेश दिया
आने वाले समय में बालासोर जैसे हादसे न हो, इसके लिए रेलवे ने सिस्टम सुधारने का आदेश दे दिया है। सिग्नलिंग से लेकर लॉकिंग सिस्टम की जांच की जाएगी। वहीं, स्टेशन मास्टर और कंट्रोल रूम सेंटर में लगे सभी उपकरणों का रिव्यू किया जाएगा।
रेलवे ने सुधार के लिए 3 कदम उठाए
इस घटना से जुड़े अपडेट्स... 
कवच का फंड एलॉट पर 3 साल से खर्च नहीं
हादसे के बाद इस बात को लेकर सवाल उठ रहे हैं कि ट्रेनों में सुरक्षा कवच क्यों नहीं लगाया गया। एक रिपोर्ट में कहा गया साउथ ईस्ट रेलवे (SER) के अंतर्गत आने वाले बालासोर के लिए स्वदेशी तकनीक के लिए आवंटित बजट में से बीते तीन सालों में एक पैसा भी खर्च नहीं किया गया है।
रेलवे की पिंक बुक के मुताबिक सुरक्षा के लिए (1,563 RKM) पर कवच के लिए 468.9 करोड़ रुपए मंजूर किए गए थे, लेकिन मार्च 2022 तक एक भी रुपया भी खर्च नहीं हुआ।
इसी जोन के एक अन्य सेक्टर में रेलवे नेटवर्क पर एंटी ट्रेन कोलिजन सिस्टम (1,563 ईखश) के लिए 312 करोड़ रुपए मंजूर किए गए थे। फिर भी मार्च 2022 तक कोई खर्च नहीं हुआ। न ही 2022-23 के लिए आगे बढ़ाया गया।
नीचे दिए यार्ड ले-आउट के जरिए दुर्घटना के समय तीनों ट्रेनों की स्थिति को समझा जा सकता है...
इस ले-आउट को देखने पर हादसे के वक्त तीनों ट्रेन की स्थिति साफ हो जाती है...
ओडिशा में ट्रेन हादसे से जुड़ी ये खबरें भी पढ़ें: 
4 ट्रैक, 3 ट्रेन, डिरेलमेंट और भिड़ंत:ओडिशा में कुछ मिनटों में कैसे हुआ 28 साल का सबसे बड़ा ट्रेन हादसा
ओडिशा के बालासोर जिले के बहानगा में शुक्रवार शाम हुए ट्रिपल ट्रेन एक्सीडेंट के वीभत्स वीडियो और तस्वीरें तो आपने देख ली होंगी। अब सभी के मन में सवाल है कि एक साथ 3 ट्रेनों की भिड़ंत कैसे हुई? जवाब जानने के लिए पूरी खबर यहां पढ़ें...
PHOTOS से समझें ट्रेन हादसा:17 डिब्बे पटरी से उतरे, एक्सप्रेस का इंजन मालगाड़ी पर चढ़ गया
ओडिशा ट्रेन हादसा दिल दहला देने वाला है। अब तक 288 लोगों की मौत हो चुकी है। 900 से ज्यादा लोग घायल हैं। शुक्रवार शाम को जब हादसे की खबर आई थी तब किसी को इस बात का अंदाजा नहीं था कि यह इतना भयानक हो सकता है। पूरी खबर पढ़ें...
अंधेरे में अपनों के टुकड़े तलाशते रहे लोग: कहीं किसी का हाथ पड़ा था तो कहीं पैर; कई डिब्बों में फंसे थे
अंधेरा होने के कारण रोते-बिलखते लोग अपनों को तलाशते रहे। कुछ को धड़ मिला, तो सिर नहीं। लोग चीखते हुए अपनों के टुकड़े बटोरते दिखे। हालात ऐसे थे कि बोगियों में फंसे बच्चों और महिलाओं को कोच से बाहर निकालने के लिए सीढ़ी का सहारा लेना पड़ा। पूरी खबर पढ़ें...